Komission asetus (ETY) N:o 2721/88, annettu 31 päivänä elokuuta 1988, asetuksen (ETY) N:o 822/87 38, 41 ja 42 artiklassa säädettyjen vapaaehtoisten tislausten soveltamista koskevista yksityiskohtaisista säännöistä



Virallinen lehti nro L 241 , 01/09/1988 s. 0088 - 0093

Suomenk. erityispainos Alue 3 Nide 27 s. 0127

Ruotsink. erityispainos Alue 3 Nide 27 s. 0127



KOMISSION ASETUS (ETY) N:o 2721/88, annettu 31 päivänä elokuuta 1988, asetuksen (ETY) N:o 822/87 38, 41 ja 42 artiklassa säädettyjen vapaaehtoisten tislausten soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Espanjan ja Portugalin liittymisasiakirjan, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 2253/88(2), ja erityisesti sen 47 artiklan 3 kohdan, 38 artiklan 5 kohdan, 41 artiklan 10 kohdan, 42 artiklan 6 kohdan ja 81 artiklan, sekä katsoo, että asetuksen (ETY) N:o 822/87 38 ja 41 artiklassa tarkoitettujen vapaaehtoisten tislausten tarkoituksena on mahdollistaa markkinoiden tervehdyttäminen markkinoiden hyvän hallinnan kanssa yhteensopivia määriä ylittämättä; tässä tarkoituksessa on syytä säätää sen pöytäviinin enimmäismäärän rajoittamisesta, jonka jokainen tuottaja voi tislata käytetyn pöytäviinin tuotantoon tarkoitetun alan mukaan; kuitenkin tma-laatuviinien tunnistamista tietyissä jäsenvaltioissa koskevien kansallisten säännösten huomioon ottamiseksi, on syytä perustaa kyseisillä viininviljelyvyöhykkeillä todennäköisesti tislattavien pöytäviinien enimmäismäärät pöytäviinintuotantoon tarkoitetun alueen sijasta jokaisen kyseisen tuottajan käyttämään kokonaisalueeseen; kuitenkin kaikissa niissä tapauksissa, joissa on vaikea saada tarkkaa viitettä alueesta, jolla viini on tuotettu, on syytä säätää vielä yhden viinivuoden ajan rajoittaa tislaukseen toimitettava määrä prosenttiosuuteen viinivuoden aikana tuotetusta pöytäviinimäärästä; tämän prosenttiosuuden olisi mahdollistettava samanlaisten tulosten saaminen kuin käytettyyn alueeseen suhteutetun rajoituksen avulla saadut; se on laadittava ottaen huomioon keskimääräinen tuotos hehtaaria kohden; viininviljelyvyöhykkeen C III kreikkalaisissa osissa ja viininviljelyvyöhykkeen C espanjalaisissa osissa tämä tuotos on huomattavasti pienempi kuin muualla yhteisössä ja tämän vuoksi on säädettävä näiden vyöhykkeiden alueille eri prosenttiosuus, viinien tislausta ja viiniyttämisen sivutuotteita koskevista yleisistä säännöistä 25 päivänä heinäkuuta 1983 annetun neuvoston asetuksen (ETY) N:o 2179/83(3), sellaisena kuin se on viimeksi muutettuna asetuksella (ETY) N:o 2505/88(4), 1 artiklan 4 kohdassa säädetään että tuottaja voi toimittaa viinin tislattavaksi vasta interventioelimen hyväksyttyä toimitussopimus tai -ilmoitus; viinialan sato-, tuotanto- tai varastoilmoituksista 17 päivänä joulukuuta 1987 annetun komission asetuksen (ETY) N:o 3929/87(5) 11 artiklan mukaisesti tämän hyväksynnän edellytyksenä on tuotantoilmoituksen esittäminen; tuotantoilmoitukset voidaan tehdä 15 päivään joulukuuta asti Saksan liittotasavallassa ja 30 päivään marraskuuta asti muissa jäsenvaltioissa; nämä säännökset voivat viivyttää tislaustoimia; tästä syystä on tarpeen säätää että jäsenvaltiot voivat sallia sopimusten hyväksymisen myöhäisempänä ajankohtana sillä edellytyksellä että luodaan järjestelmä, jonka avulla voidaan tarvittaessa rangaista tuottajaa joka ei ole noudattanut edellä mainittuja säännöksiä tai tämän asetuksen säännöksiä, erityisesti 2 artiklan 1 kohdassa tarkoitettuja, edellä mainitun asetuksen 41 artiklan 4 kohdassa säädetään tislattavan kokonaismäärän vahvistamisesta 6,2 miljoonan hehtolitran rajoihin; tämän vuoksi on tarpeen määritellä menettely tämän vaatimuksen noudattamiseksi, asetuksen (ETY) N:o 822/87 42 artiklan 2 kohdan toisen alakohdan toisessa luetelmakohdassa tarkoitetun tislauksen aloittamisen edellytys tietylle pöytäviinityypille on sen seikan toteaminen, että sen edustava hinta pysyy kolmen peräkkäisen viikon ajan alhaisempana kuin sen käynnistyshinta; tämän vuoksi on tarpeen määritellä ajanjakso, johon nämä kolme viikkoa kuuluvat; jokaisen pitkäaikaisen varastointisopimuksen haltijan tislattava enimmäismäärä ilmaistaan prosenttiosuutena tämän haltijan pöytäviinin kokonaistuotannosta, jonka tämä haltija on tuottanut sen viinivuoden aikana, jona pitkäaikainen varastointisopimus on tehty; komissio määrittää tämän prosenttiosuuden; asetuksen (ETY) N:o 822/87 42 artiklan 3 kohdan mukaisesti tämän prosenttiosuuden ei tule ylittää 18 prosenttia, viinin haihtuva happoisuus käy varastointiaikana läpi luonnollisen kehityksen, joka saattaa ylittää yhdeksän kuukauden varastointiajan mukaisesti tietylle viinivuodelle vahvistetun tiettyjen pöytäviinien pitkäaikaisten varastointisopimusten tekemisen mahdollisuuden antavassa asetuksessa säädetyn rajan; vaikuttaa tarpeelliselta katsoa viinin vastaavan vaadittavia edellytyksiä vaikka haihtuvan happoisuuden pitoisuus olisi korkeampi kuin mainitussa asetuksessa säädetty, sillä edellytyksellä että kyseiselle pöytäviinille säädettyä rajaa ei ylitetä ja että jokaista hallinnollista ja teknistä edellytystä noudatetaan, sitä prosenttiosuutta, jonka rajoissa tuottaja voi tehdä yhden tässä asetuksessa tarkoitetuista tislauksista, sovelletaan asetuksessa (ETY) N:o 3929/87 säädetyssä tuotantoilmoituksessa, sekä viinituotteiden saateasiakirjoista ja tuottajien ja muiden kuin vähittäiskauppiaiden velvoitteista viinialalla 30 päivänä huhtikuuta 1975 komission antamassa asetuksessa (ETY) N:o 1153/75(6), sellaisena kuin se on viimeksi muutettuna asetuksella (ETY) N:o 418/86(7), säädetyssä rekisterissä olevaan tuotettuun pöytäviinimäärään, asetuksen (ETY) N:o 822/87 47 artiklassa säädetään, että interventiotoimenpiteistä voivat hyötyä ainoastaan tuottajat, jotka ovat täyttäneet 35 artiklan velvoitteet ja tarvittaessa mainitun asetuksen 36 ja 39 artiklan velvoitteet tiettynä viiteaikana; tietyissä tapauksissa voidaan antaa todiste vasta tässä asetuksessa säädettyjen toimenpiteiden aloittamisen jälkeen, ja tässä tapauksessa tämä säännös saattaa aiheuttaa niiden toteuttamisen lykkääntymisen; tästä syystä on säädettävä että jäsenvaltiot voivat sallia näiden toimenpiteiden soveltamisen myöhäisempänä ajankohtana; on syytä liittää tähän mahdollisuuteen vaatimukset, joilla taataan että sellaiset tuottajat, jotka eivät ole täyttäneet mainittuja velvoitteita, poissuljetaan kyseisten toimenpiteiden antamasta hyödystä, on syytä täsmentää että toimitussopimusten ja -ilmoitusten on sisällettävä muun muassa tarvittavat seikat näiden asiakirjojen käsittämien viinien tunnistamiseksi, on tarpeen säätää tietyistä määräajoista toimien kululle, sekä tuottajien että tislaajien osalta, toimenpiteen mahdollisimman tehokkaan toiminnan varmistamiseksi, on tarpeen välttää tiettyjen viinien tislauksesta saatavien tuotteiden aiheuttamat häiriöt alkuperänimityksen omaavien viinistä tislaamalla valmistettujen alkoholijuomien markkinoille; asetuksen (ETY) N:o 2179/83 3 artiklan 2 kohdan mukaisesti on asianmukaista säätää että näiden viinien suoralla tislauksella ei voida saada tuotetta, jonka alkoholipitoisuus on pienempi kuin 92 tilavuusprosenttia, tislattavan viinin hinta ei tavanomaisesti mahdollista sen kaupan pitämistä tislauksesta saatujen tuotteiden markkinoiden edellytyksin; tämän vuoksi on tarpeen säätää tuesta, jonka määrä vahvistetaan asetuksen (ETY) N:o 2179/83 7 artiklassa säädettyjen edellytysten mukaisesti, ottaen samalla huomioon tämän hetkinen epävarmuus tislattujen tuotteiden markkinahinnoissa, on syytä säätää, että tuottajille taattu vähimmäishinta maksetaan yleisesti ottaen määräajoissa, jotka mahdollistavat heille sellaisen hyödyn saamisen, joka on verrattavissa kaupallisesta myynnistä saatavaan hyötyyn; näissä olosuhteissa on välttämätöntä maksaa mahdollisimman nopeasti kyseisestä tislauksesta saatava tuki, takaamalla samalla toimien hyvään toimintaan soveltuva vakuusjärjestelmä, koska yhteisön tasolla ei ole yhtenäistä määritelmää roseeviinille ja espanjalaiselle valko- ja punaviinin sekoitukselle, ja selkeyden vuoksi on syytä täsmentää että pöytäroseeviinit rinnastetaan pöytäpunaviineihin ja espanjalaiset viinisekoitukset A I viinityypin pöytävalkoviineihin niiden kiinteän taloudellisen suhteen vuoksi kyseisiin pöytäviineihin, asetuksen (ETY) N:o 822/87 38 artiklassa säädetään tislauksen sallimisesta kaikille pöytäviineille ja viineille, jotka soveltuvat pöytäviinin valmistukseen; kuitenkin tislaukseen toimitettujen viinien vähimmäisostohinnat vahvistetaan prosenttiosuuden perusteella eri pöytäviinityyppien ohjehinnoista; on siis tarpeen määritellä pöytäviinit jotka ovat kiinteässä taloudellisessa suhteessa kyseisiin pöytäviinityyppeihin, tietyt tislaukseen toimitettavat viinit voidaan jalostaa väkevöidyiksi viineiksi; on syytä mukauttaa tämän vuoksi tislaustoimia koskevia säännöksiä, asetuksen (ETY) N:o 2179/83 25 ja 26 artiklan sääntöjen mukaisesti, interventioelimille ja komissiolle on ilmoitettava tislaustoimien kulku ja erityisesti tislattujen viinien määrä ja saadut alkoholimäärät, asetuksen (ETY) N:o 822/87 42 artiklassa tarkoitetun tislauksen kohteena olevien viinien varastointisopimukset on tehty edellisen viinivuoden aikana; on syytä soveltaa tähän tislaukseen kyseisenä viinivuonna sovellettavaa viimeistä edustavaa kurssia, ja tässä asetuksessa säädetyt toimenpiteet ovat viinien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Tässä asetuksessa säädetään: a) I osastossa asetuksen (ETY) N:o 822/87 38 ja 41 artiklassa säädettyjen tislausten soveltamista koskevat yksityiskohtaiset säännöt, b) II osastossa asetuksen (ETY) N:o 822/87 42 artiklan 2 kohdan toisen alakohdan toisessa luetelmakohdassa säädettyjen pöytäviinien pitkäaikaisten varastointisopimusten haltijoille varatun tislauksen soveltamista koskevat yksityiskohtaiset säännöt, c) III osastossa I ja II osastossa tarkoitettujen tislausten yhteiset säännökset. I OSASTO Asetuksen (ETY) N:o 822/87 38 ja 41 artiklassa säädetyt tislaukset 2 artikla 1 Jos asetuksen (ETY) N:o 822/87 38 ja 41 artiklassa tarkoitetut tilaukset ovat tehtävissä tietyn viinivuoden ajan, tuottajat voivat tislata tietyn määrän pöytäviiniä, tai 38 artiklassa tarkoitetun tislauksen ollessa kyseessä, tietyn määrän pöytäviiniä ja pöytäviinin valmistukseen soveltuvaa viiniä, joka ei ylitä tuottajan pöytäviinin valmistuksessa käyttämän viljelyalueen hehtaaria kohden määritettäviä määriä. Ensimmäisessä alakohdassa tarkoitettu määritettäviin määriin viittaava hehtaarimäärä merkitään tuotantoilmoituksen B taulukon kolmanteen sarakkeeseen ja asetuksen (ETY) N:o 3929/87 liitteeseen I. Hehtaarimäärä lasketaan jakamalla saadun pöytäviinin määrä käytettyjen tuotteiden hehtaarituotoksella, jos - aluetta ei ole merkitty edellä mainittuun tuotantoilmoitukseen tai - viininviljelyaluetta ei ole jaettu asetuksen (ETY) N:o 3929/87 12 artiklan 2 kohdassa tarkoitettuihin viiniköynnöslajikkeisiin, Tuottajien, joiden aikomuksena on tislata, on tehtävä yksi tai useampi toimitussopimus tai esitettävä yksi tai useampi ilmoitus. 2 Jäljempänä 6 artiklassa tarkoitettu toimitussopimusten tai -ilmoitusten hyväksyminen sallitaan ennen kuin tuottaja on jättänyt asetuksessa (ETY) N:o 3929/87 säädetyn tuotantoilmoituksen, sillä edellytyksellä että tuen maksamisen tislaajalle tai takuun vapauttamisen edellytyksenä on mainitun tuotantoilmoituksen esittäminen. Kuitenkin edellisessä alakohdassa tarkoitetussa tapauksessa sopimuksessa tai ilmoituksessa olevat kokonaismäärät eivät voi ylittää niitä, jotka johtuvat 1 kohdassa tarkoitettujen säännösten soveltamisesta kyseisen viinivuoden alusta lähtien tuottajan saamiin pöytäviinimääriin, jotka on merkitty asetuksen (ETY) N:o 1153/75 14 artiklassa tarkoitettuihin rekistereihin. 3 Poiketen 1 kohdan säännöksistä viinivuoden 1988/1989 osalta tuottajat voivat tislata tietyn määrän pöytäviiniä, tai asetuksen (ETY) N:o 822/87 38 artiklassa tarkoitetun tislauksen ollessa kyseessä, tietyn määrän pöytäviiniä ja pöytäviinin valmistukseen soveltuvaa viiniä, joka ei ylitä määritettäviä prosenttiosuuksia pöytäviinimäärästä, joka on tuotettu viininviljelyvyöhykkeen C III kreikkalaisessa osassa ja viininviljelyvyöhykkeen C espanjalaisessa osassa tai muissa viininviljelyvyöhykkeissä. Ensimmäisessä alakohdassa tarkoitettuja prosenttiosuuksia sovelletaan tuotettuun pöytäviinimäärään, joka jokaisen tuottajan osalta on yhteissumma asetuksen (ETY) N:o 3929/87 mukaisesti tuottajan esittämän, silloin kun häneltä sitä vaaditaan, tuotantoilmoituksen sarakkeeseen "pöytäviini" merkittyjen määrien summasta ja tuottajan saamista määristä mainitun ilmoituksen esittämisen jälkeen ja jotka on merkitty asetuksen (ETY) N:o 1153/75 14 artiklassa tarkoitettuihin rekistereihin. Sovellettaessa 2 kohdan ensimmäistä alakohtaa viinivuoden 1988/1989 osalta sopimuksessa tai ilmoituksessa olevat kokonaismäärät eivät voi ylittää niitä, jotka saadaan soveltamalla ensimmäisessä alakohdassa tarkoitettuja säännöksiä tuottajan kyseisen viinivuoden alusta saamiin pöytäviinimääriin, jotka on merkitty asetuksen (ETY) N:o 1153/75 14 artiklassa tarkoitettuihin rekistereihin. 3 artikla 1 Asetuksen (ETY) N:o 822/87 41 artiklassa tarkoitetun tislauksen osalta siinä tapauksessa että 12 artiklan 1 kohdassa tarkoitetuista ilmoituksista johtuen interventioelimille esitetyissä sopimuksissa oleva pöytäviinin kokonaismäärä ylittää asetuksen (ETY) N:o 822/87 41 artiklan mukaisesti vahvistetun määrän, sopimukset voidaan panna täytäntöön ainoastaan tietylle prosenttiosuudelle aiotusta määrästä. Tämän prosenttiosuuden vahvistaa komissio asetuksen (ETY) N:o 822/87 83 artiklassa säädetyn menettelyn mukaisesti viimeistään kuukauden päästä siitä, kun se on saanut edellisessä alakohdassa tarkoitetut tiedot. 2 Tislaustoimet eivät voi alkaa ennen 1 kohdassa tarkoitetun prosenttiosuuden vahvistamista. II OSASTO Asetuksen (ETY) N:o 822/87 42 artiklan 2 kohdan toisen alakohdan toisessa luetelmakohdassa säädettyjen pöytäviinien pitkäaikaisten varastointisopimusten haltijoille varattu tislaus 4 artikla 1 Asetuksen (ETY) N:o 822/87 42 artiklan 1 kohdassa tarkoitettu kolmen peräkkäisen viikon ajanjakso on kyseisenä viinivuonna välillä 15 päivä heinäkuuta ja 30 päivä marraskuuta. 2 Jos tiettynä viinivuonna päätetään tehdä asetuksen (ETY) N:o 822/87 42 artiklan 2 kohdan toisen alakohdan toisessa luetelmakohdassa säädetty tislaus, pitkäaikaisen varastointisopimuksen haltijat voivat niiden pöytäviinityyppien osalta, joista on annettu päätös ja näiden kanssa taloudellisesti läheisessä suhteessa olevien viinien osalta, tislata varastointisopimukseen kuuluvaa viiniä sellaisen määrän, joka ei ylitä määritettävää prosenttiosuutta heidän edellisen viinivuoden aikana tuottamastaan pöytäviinin kokonaismäärästä. 3 Edellä 2 kohdassa tarkoitetun tislauksen kohteena voivat olla ainoastaan sellaiset viinit, joiden pitkäaikainen varastointisopimus on tehty edellisenä viinivuonna mainittujen sopimusten tekemisen mahdollistavan asetuksen mukaisesti. Näillä viineillä on oltava pitkäaikaisten yksityisten varastointisopimusten tekemisen mahdollistavassa asetuksessa vaaditut ominaisuudet lukuun ottamatta haihtuvaa happoisuutta, jonka on kuitenkin oltava asetuksen (ETY) N:o 822/87 66 artiklassa säädetyn rajoituksen mukainen. 4 Se määrä tuotettua pöytäviiniä, johon sovelletaan 2 kohdassa tarkoitettua prosenttiosuutta on jokaisen tuottajan osalta yhteissumma asetuksen (ETY) N:o 3929/87 mukaisesti tuottajan esittämän, silloin kun häneltä sitä vaaditaan, tuotantoilmoituksen sarakkeeseen "pöytäviini" merkittyjen määrien summasta ja tuottajan saamista määristä mainitun ilmoituksen esittämisen jälkeen ja jotka on merkitty asetuksen (ETY) N:o 1153/75 14 artiklassa tarkoitettuihin rekistereihin. III OSASTO Yhteiset säännökset 5 artikla Asetuksen (ETY) N:o 822/87 47 artiklan 1 kohdan säännösten mukaisesti tuottajat, joita edellisen viinivuoden aikana koski asetuksen (ETY) N:o 822/87 35, 36 tai 39 artiklassa tarkoitetut velvoitteet, hyväksytään soveltamaan tässä asetuksessa säädettyjä toimenpiteitä ainoastaan siinä tapauksessa että he esittävät todisteen velvoitteidensa täyttämisestä viiteaikojen aikana, jotka vahvistetaan tässä järjestyksessä komission asetuksissa (ETY) N:o 2352/87(8), (ETY) N:o 2353/87(9) ja (ETY) N:o 441/88(10). Jäsenvaltiot voivat kuitenkin sallia 6 artiklassa tarkoitettujen toimitussopimusten tai -ilmoitusten hyväksymisen ennen kuin tuottaja on esittänyt ensimmäisessä alakohdassa tarkoitetun todisteen, sillä edellytyksellä että näissä toimitussopimuksissa tai -ilmoituksissa on tuottajan ilmoitus, jossa tämä todistaa täyttäneensä ensimmäisessä alakohdassa tarkoitetut velvoitteet tai että hän täyttää asetuksen (ETY) N:o 2179/83 11 artiklan 2 kohdassa tarkoitetun edellytyksen ja sitoutuu toimittamaan tarvittavat ylimääräiset määrät täyttääkseen täysin velvoitteensa toimivaltaisen kansallisen viranomaisen vahvistamissa määräajoissa. Ensimmäisessä alakohdassa tarkoitettu todiste on annettava ennen kyseisen viinivuoden 1 päivää kesäkuuta. 6 artikla 1 Asetuksen (ETY) N:o 2179/83 tässä järjestyksessä 4 artiklan 1 kohdassa ja 5 artiklan 1 kohdassa tarkoitetut sopimukset ja ilmoitukset esitetään hyväksyttäviksi toimivaltaiselle interventioelimelle viimeistään 4 kuukautta kyseisenä viinivuonna jokaisen tislauksen aloittamisesta. Kuitenkin asetuksen (ETY) N:o 822/87 41 artiklassa tarkoitetun tislauksen ollessa kyseessä sopimukset ja ilmoitukset esitetään hyväksyttäviksi viimeistään kaksi kuukautta tislauksen aloittamisen jälkeen. 2 Edellä 1 kohdassa tarkoitetuissa sopimuksissa ja ilmoituksissa on ilmoitettava vähintään: a) tislattavien viinien määrä, väri ja todellinen alkoholipitoisuus, sekä täsmennys siitä, onko kyseessä pöytäviini vai pöytäviinin valmistukseen sopiva viini, b) tuottajan nimi ja osoite, c) viinin varastointipaikka, d) tislaajan nimi tai tislaamon toiminimi, e) tislaamon osoite, f) pöytäviinityyppi kun kyseessä ovat pöytäviinityypit A II, A III tai R III, g) tarvittaessa viite varastointisopimukseen, joka koskee kyseistä viiniä. 3 Edellä 1 kohdassa tarkoitetun hyväksymisen edellytyksenä on asetuksen (ETY) N:o 3929/87 11 artiklassa tarkoitettujen edellytysten noudattaminen. 4 Interventioelin ilmoittaa hyväksymismenettelyn tuloksen tuottajalle viimeistään kuukauden kuluttua 1 kohdassa tarkoitettujen määräaikojen päätyttyä. 5 Jokaisen sopimuksen tehneen tuottajan tislaukseen toimitettava viinimäärä ei voi olla alle 10 hehtolitraa. 7 artikla 1 Tislaustoimia ei voida tehdä kyseisen viinivuoden loputtua. 2 Sellaisten viinien suoralla tislauksella, jotka on saatu samassa hallintoyksikössä samanaikaisesti viininvalmistuksessa käytettäviin lajikkeisiin ja viinistä tislaamalla valmistettujen alkoholijuomien valmistukseen tarkoitettuihin lajikkeisiin luokitelluista viinirypäleistä, voidaan valmistaa ainoastaan tuote, jonka alkoholipitoisuus on vähintään 92 tilavuusprosenttia. 8 artikla 1 Vähimmäisostohinnat ja tuen määrät vahvistetaan ennen jokaisen viinivuoden alkua. 2 Tislaaja maksaa 1 kohdassa tarkoitetut vähimmäisostohinnat tuottajalle kolmen kuukauden sisällä siitä, kun jokainen toimitettu viinierä on tullut tislaamoon, sillä edellytyksellä että tuottaja on toimittanut 5 artiklassa tarkoitetun todisteen toimivaltaiselle viranomaiselle kahden kuukauden sisällä viinin toimittamisesta. Jos tämä todiste annetaan näiden kahden kuukauden jälkeen, tislaaja maksaa yhden kuukauden määräajassa. 9 artikla 1 Asetuksen (ETY) N:o 2179/83 9 artiklan 1 kohdassa tarkoitetun ennakkomaksun määrä maksetaan kolmen kuukauden sisällä takuun antamisen todisteen esittämisen jälkeen. 2 Edellä 1 kohdassa tarkoitettu takuu vapautetaan ainoastaan jos todiste siitä, että koko viinimäärä on tislattu, ja tarvittaessa todiste viinin ostohinnan maksamisesta säädetyissä määräajoissa, annetaan viimeistään 7 artiklan 1 kohdassa tarkoitettua päivämäärää seuraavan viidennen kuukauden loppuun mennessä, sanotun kuitenkaan rajoittamatta asetuksen (ETY) N:o 2179/83 23 artiklan säännösten soveltamista. Jos näitä todisteita ei esitetä annetussa määräajassa, vaan kahden seuraavan kuukauden sisällä, ja jos tämä myöhästyminen ei johdu tislaajan vakavasta laiminlyönnistä, interventioelin vapauttaa ainoastaan 80 prosenttia takuusta. 3 Tislaajan, joka ei ole pyytänyt 1 kohdassa tarkoitettua ennakkomaksua, on tarvittaessa toimitettava interventioelimelle kuukauden sisällä tislauksen suorittamisen todisteen antamisen jälkeen todiste vähimmäisostohinnan maksamisesta säädetyissä määräajoissa tislatusta viinistä. Jos tätä todistetta ei esitetä annetussa määräajassa, vaan kahden kuukauden sisällä tämän määräajan päättymisestä, ja jos tämä myöhästyminen ei johdu tislaajan vakavasta laiminlyönnistä, interventioelin maksaa ainoastaan 80 prosenttia tuesta. Tislaaja ei voi antaa todistetta viinin tislaamisesta ennen kuin tuottaja on toimittanut 5 artiklassa tarkoitetun todisteen. 4 Jos huomataan että tislaaja ei ole maksanut ostohintaa tuottajalle, interventioelin maksaa tuottajalle ennen kyseistä viinivuotta seuraavaa 1 päivää kesäkuuta tukea vastaavan määrän, tarvittaessa tuottajajäsenvaltion interventioelimen välityksellä. 10 artikla 1 Tämän asetuksen punaviinejä koskevia säännöksiä sovelletaan myös roseeviineihin. 2 Tämän asetuksen tiettyä pöytäviinityyppiä koskevia säännöksiä sovelletaan myös pöytäviineihin, jotka ovat kiinteässä taloudellisessa suhteessa kyseiseen pöytäviinityyppiin. Tämän asetuksen soveltamiseksi kiinteässä taloudellisessa suhteessa seuraavien pöytäviinityyppien kanssa katsotaan olevan: - A I:n kanssa pöytävalkoviinien, jotka eivät kuulu tyyppeihin A I, A II tai A III, - R I:n kanssa pöytäpunaviinien, joiden todellinen alkoholipitoisuus on alle 12,5 tilavuusprosenttia, ja jotka eivät kuulu tyyppeihin R I tai R II, - R II:m kanssa pöytäpunaviinien, joiden todellinen alkoholipitoisuus on yli 15 tilavuusprosenttia, ja jotka eivät kuulu tyyppiin R III. 3 Espanjassa viinivuosien 1988/1989 ja 1989/1990 osalta tuottaja voi toimittaa tislattavaksi tuotteen, joka on saatu sekoittamalla pöytävalkoviinin valmistukseen soveltuvaa viiniä tai hänen itsensä tuottamaa valkopöytäviiniä pöytäpunaviinin valmistukseen soveltuvaan viiniin tai hänen tuottamaansa pöytäpunaviiniin. Tässä tapauksessa saatu tuote rinnastetaan A I tyypin pöytävalkoviiniin. 11 artikla 1 Asetuksen (ETY) N:o 2179/83 26 artiklassa tarkoitetussa tapauksessa väkevöitäväksi toimitettavan viinin toimitussopimus tai -ilmoitus esitetään hyväksyttäväksi toimivaltaiselle interventioelimelle kyseessä olevan tislauksen mukaan ennen 6 artiklan 1 kohdassa säädettyjä päivämääriä. Interventioelin ilmoittaa hyväksymismenettelyn tuloksen tuottajalle viimeistään kuukauden päästä 1 kohdassa tarkoitettujen määräaikojen päättymisestä. 2 Väkevöity viini voidaan valmistaa vasta sopimuksen tai ilmoituksen hyväksymisen jälkeen ja viimeistään kyseisen viinivuoden 31 päivänä heinäkuuta. 3 Väkevöityä viiniä ei voida tislata seuraavan 31 päivän elokuuta jälkeen. 4 Valmistajan on toimitettava interventioelimelle viimeistään jokaisen kuukauden 10 päivänä selvitys hänelle toimitetuista viinimääristä menneen kuukauden aikana. 5 Väkevöidyksi viiniksi jalostetun viinin osalta valmistaja saa tukea, joka lasketaan ennen viinin väkevöimistä hehtolitraa kohden ja viinin todellisen alkoholipitoisuuden prosenttia kohden. Tuen määrä vahvistetaan ennen jokaisen viinivuoden alkua. Ennen tuen saamista valmistajan on esitettävä viimeistään kyseisen viinivuoden 31 päivään elokuuta mennessä hakemus toimivaltaiselle interventioelimelle, ja liittää siihen jäljennös mukana kulkevista asiakirjoista jotka koskevat sen viinin kuljetusta, jolle tukea haetaan, tai yhteenveto näistä asiakirjoista. Jäsenvaltiot voivat vaatia että nämä jäljennökset tai yhteenvedon tarkastaa valvontaelin. Tukea maksetaan viimeistään kolme kuukautta asetuksen (ETY) N:o 2179/83 26 artiklan 4 kohdassa tarkoitetun takuun antamisen todisteen esittämisen jälkeen ja joka tapauksessa sopimuksen tai ilmoituksen hyväksymisen jälkeen. 6 Takuu vapautetaan ainoastaan, jos ennen kyseistä viinivuotta seuraavaan 30 päivään marraskuuta mennessä on esitetty todiste seuraavista, sanotun kuitenkaan rajoittamatta asetuksen (ETY) N:o 2179/83 23 artiklan soveltamista: - sopimuksessa tai ilmoituksessa olevan viinin määrä on kokonaisuudessaan jalostettu väkevöidyksi viiniksi ja tislattu, - viinin ostohinta on maksettu tuottajalle asetuksen (ETY) N:o 2179/83 10 artiklan 2 kohdassa säädetyissä määräajoissa. Kuitenkin jos nämä todisteet esitetään säädetyn määräajan päätyttyä, mutta viimeistään seuraavaan 31 päivään tammikuuta mennessä, interventioelin vapauttaa ainoastaan 80 prosenttia takuusta. Jos huomataan että väkevöidyn viinin valmistaja ei ole maksanut ostohintaa tuottajalle, interventioelin maksaa tuottajalle ennen seuraavaa 1 päivää toukokuuta tukea vastaavan määrän, tarvittaessa tuottajajäsenvaltion interventioelimen välityksellä. 12 artikla 1 Jäsenvaltioiden on ilmoitettava komissiolle viimeistään kuukauden sisällä sopimuksen tai ilmoituksen hyväksymiselle annetun määräajan päätyttyä hyväksyttyjen toimitusten sopimuksissa ja ilmoituksissa olevat viinin ja väkevöidyn viinin määrät. 2 Tislaajien on esitettävä interventioelimelle viimeistään jokaisen kuukauden 10 päivänä selvitys menneen kuukauden aikana tislatuista viinimääristä, jotka on jaettu asetuksen (ETY) N:o 2179/83 3 artiklan 1 kohdan ensimmäisessä alakohdassa tarkoitettuihin luokkiin. 3 Jäsenvaltioiden on ilmoitettava komissiolle viimeistään jokaisen kuukauden 20 päivänä menneen kuukauden osalta viinin ja tislatun viinin määrät, jotka on jaettu värin mukaan ja puhtaana alkoholina ilmaistujen saatujen tuotemäärien mukaan, erottelemalla ne 2 kohdan säännösten mukaisesti. 4 Jäsenvaltioiden on ilmoitettava viimeistään kyseistä viinivuotta seuraavaan 30 päivään syyskuuta mennessä ne tapaukset, joissa tislaaja tai valmistaja ei ole noudattanut velvoitteitaan ja ne toimenpiteet, jotka on tämän johdosta toteutettu. 13 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä elokuuta 1988. Komission puolesta Frans ANDRIESSEN Varapuheenjohtaja (1) EYVL N:o L 84, 27.3.1987, s. 1 (2) EYVL N:o L 198, 26.7.1988, s. 35 (3) EYVL N:o L 212, 3.8.1983, s. 1 (4) EYVL N:o L 225, 15.8.1988, s. 14 (5) EYVL N:o L 369, 29.12.1987, s. 59 (6) EYVL N:o L 113, 1.5.1975, s. 1 (7) EYVL N:o L 48, 26.2.1986, s. 8 (8) EYVL N:o L 213, 4.8.1987, s. 17 (9) EYVL N:o L 213, 4.8.1987, s. 22 (10) EYVL N:o L 45, 18.2.1988, s. 15